Presidentvalget i USA 2008

Presidentvalget i USA 2008 var det 56. presidentvalget i USAs historie. Valget fant sted den 4. november 2008, og Barack Obama ble valgt som USAs 44. president. Med ham ble også Joe Biden valgt som visepresident for perioden 2009–2013, og de to inntok sine embeter den 20. januar 2009. Valget falt sammen med en rekke andre valg avholdt samme dag, heriblant ordinære valg til Senatet for plasser fra 33 delstater, samt valg til to nyutnevnte senatorer for bekreftelse av resten av perioden, til Representantenes hus i alle delstater og dessuten en rekke lokale valg.

Velgerne stemte på 538 valgmenn fra de 50 amerikanske delstatene. En presidentkandidat trenger 270 valgmenn for å vinne valget.

Kandidatene til de to største partiene, Demokratene og Republikanerne, var henholdsvis Barack Obama og John McCain. Joe Biden var Demokratenes visepresidentkandidat, mens Sarah Palin var Republikanernes visepresidentkandidat.

 Bakgrunn 
Landets grunnlov tillater ikke at embetsinnehaveren George W. Bush kunne stille til valg flere ganger, ettersom han hadde sittet i to mandatperioder. Visepresident Dick Cheney klargjorde før valget at han ikke hadde til hensikt å stille som kandidat til presidentposten. Dermed ble presidentvalget i november 2008 det første siden 1928 der verken den sittende president eller visepresident konkurrerte om å bli nominert av sitt parti, og dessuten det første siden 1952 der ingen av dem stilte opp som kandidat for sitt parti. I tillegg var nominasjonsprosessen til Det demokratiske parti spesiell ved at begge toppkandidatene hørte til samfunnsgrupper som ennå aldri hadde bekledt presidentposten: en kvinne, Hillary Clinton, og en afroamerikaner, Barack Obama.
 Kandidater 

 Valgkamp 
 Dan Quayle og Sarah Palin 
Palin ble, etter annonseringen som McCains visepresidentkandidat, raskt sammenlignet med Dan Quayle, og Kongressens majoritetsleder, Steny Hoyer (D), mente Palin var enda verre enn Quayle.Tammy Haddad: Hoyer – Palin 'Worse than Quayle'  (Newsweek), 29. august 2008, besøkt 22. desember 2008 Allikevel ble Quayle tatt i forsvar ettersom han hadde 12 års erfaring fra Kongressen da han ble valgt.Ole Berthelsen: Hvem var Dan Quayle?  (TV2 Nyhetene), 31. august 2008, besøkt 22. desember 2008Michael Russnow: Sarah Palin: You're No Dan Quayle – and That's Not a Compliment! (The Huffington Post), 30. august 2008, besøkt 22. desember 2008 Quayle uttalte til Los Angeles Times at mediestormen omkring Palin virket lik den han selv opplevde i 1988.Cathleen Decker: Before Sarah Palin, the GOP had Dan Quayle (Los Angeles Times), 5. september 2008, besøkt 22. desember 2008 Senere ble det kjent at Quayle hadde snakket med Palin, og gitt henne råd og oppfordring om å «være seg selv».Deanna Martin: Dan Quayle: Palin And I Have Talked (The Huffington Post), 15. oktober 2008, besøkt 22. desember 2008

 Se også 
 USAs presidentkandidater 2008

 Referanser 

 Eksterne lenker 
 USA-valg 2008 (NRK)
 McCain–Palin
 Obama–Biden


Kategori:Barack Obama
Kategori:2008 i USA